62019TO0143_INF
Sklep Splošnega sodišča (drugi senat) z dne 3. julija 2020 –Solar Ileias Bompaina/Komisija
(Zadeva T‑143/19)
„Ničnostna tožba – Državne pomoči – Operaterji na trgu električne energije iz obnovljivih virov – Pogodbe o nakupu električne energije – Zakonodajni amandmaji z retroaktivnim učinkom, ki vključujejo omejitev tarifnih ugodnosti – Pritožba, vložena pri Komisiji, s katero se zatrjuje obstoj pomoči v korist dobaviteljev energije – Sklep o ugotovitvi združljivosti pomoči z notranjim trgom – Zainteresirana stranka – Varstvo procesnih pravic – Nedopustnost“
Ničnostna tožba – Fizične ali pravne osebe – Akti, ki se nanje neposredno in posamično nanašajo – Sklep Komisije o ugotovitvi združljivosti državne pomoči s skupnim trgom, ne da bi bil uveden formalni postopek preiskave – Tožba zadevnih strank v smislu člena 108(2) PDEU – Dopustnost – Pogoji
(Člen 108 (2) in (3) PDEU; Uredba Sveta št. 2015/1589, člen 1(h))
(Glej točke od 28 do 44 in 48.)
Predmet
Predlog na podlagi člena 263 PDEU, s katerim se v bistvu predlaga delna razglasitev ničnosti Sklepa Komisije C(2018) 6777 final z dne 10. oktobra 2018 o državni pomoči SA.38967 (2014/NN-2) – Grčija – Nacionalni sistem pomoči za tekoče poslovanje v korist obratov, ki uporabljajo obnovljive vire energije, ter obratov za soproizvodnjo toplote in elektrike z visokim izkoristkom.
Izrek
1.
Tožba se zavrže kot nedopustna.
2.
Solar Ileias Bompaina AE nosi svoje stroške in stroške Evropske komisije.